ካብዚ ንላሊ ፀረ ዲሞክራሲ የለን:: ስልጣን ንውልቀ ረብሓይ መጥቀሚ ኣውዒለዮ ዝበለ ኣካል እንተሎ ብቕጥታ ክውገድ ነይሩዎ። ሕዚ ዘሎ ግን ከምኡ ኣይኮነን። ክልተ መሰረታዊ ዝንባለታት ዘለው ይመስለኒ:: እቲ ሓደ ሓይሊ ምስ ካልኦት ኣብ ደገ ዘለው ሓይልታት ኮይኑ ለውጢ ከምፅእ ዝደሊ ኣሎ:: ብኻሊእ ወገን ድማ የለን በታ ናይ ቀደም ኢና ንኸይድ ዝብል ሓይሊ ዘሎ መሲሉ እዩ ዝረአየኒ:: እዚኦም እቶም ኣብ ማእኸላይ ኮሚቴ ጥራሕ ዘለው ኣይመስለንን: ብዝተፈላለዩ መገዲ ስልጣኖም ስኢኖም ዝፀንሑ ውን እናተስሓቡ 'ዮም ዝርከቡ:: ምንጪ ስእሊ, Hahu Ethiopia መግለጺ ስእሊ, ጄነራል ፃድቃን ገብረትንሳኤ ኣብ እዋናዊ ጉዳያት ሃገር አመልኪቱ ፍታሕ ይሕብር። ህዝቢ ትግራይ ኣብ ቀራና መገዲ እዩ ዘሎ:: ብሓደ ወገን ለውጢ ዝደለየ ከም ህዝቢ መጠን እንታይ ዓይነት ለውጢ ኢና ንደሊ ኢልካ ንምእንፋት ዝደሊ ሰብ ኣሎ:: እዚ ተጠናኺሩ ክቕፅል አለዎ ዝብል አረኣእያ ኣለኒ። ብኻሊእ ገፅ ድማ ነዚኦም ሓይልታት ለውጢ "ፀላእቲ" እናበለ ዝውግን ሓይሊ ኣሎ። እዚ እቲ ናይ ህወሓት ሕመቕ፡ ጫፍ እዩ። ነዚ ስርዓት መሪሕኹም ዝመፃኹም ሕዚ ኣብ ደገ ዘለኹም ሰባት እቲ ፀገም ኣብ ምሕባርን ኣብ ምትንታንን ምስ አመራርሓ ህወሓት ተዘራሪብኩም ትፈልጡ ዶ?
